**ZAPISNIK 7. KOORDINACIJSKOG SASTANKA ERASMUS + PROJEKTA „Excellence. Every Patient. Every Time.“**

**Sastanku su nazočili:** ravnateljica Jelena Jelinić Bošnjak, pedagog Aleksandar Končar, stručne učiteljice zdravstvene njege Ivana Opačak, Ivana Galović, Ana Perić, Jasmina Cvančić, Marina Kovačević, stručna učiteljica fizioterapije Sanja Ćurić,Jadranka Sučević, dipl. ing. biotech., Marinela Stanić Rusev, prof. fizike.

Sastanak je održan 20. studenog 2019. u 19:00 h.

**DNEVNI RED:**

1. **Realizacija mobilnosti prve grupe učenika Srednje medicinske škole Slavonski Brod u Sloveniju (Škofja Loka-Centar za slijepe i slabovidne osobe).**

Ad. 1. Nastavnica Jadranka Sučević je izvijestila članove Mobility tima o realizaciji i uspješnosti mobilnosti prve grupe učenika Srednje medicinske škole u Sloveniju.

Prva mobilnost učenika i nastavnika u Sloveniju održala se je u vremenskom terminu **od 03. studenog do 16. studenog 2019**. Učenici su stručne vježbe provodili u gradu Škofja Loka u Centru za slijepe i slabovidne osobe.

3. studenog 2019. učenici su se u pratnji nastavnice Jadranke Sučević uputili prema Škofji Loki u Sloveniju. Na svoje su odredište stigli u popodnevnim satima. Za vrijeme čitavog trajanja mobilnosti, učenici će boraviti u kući koja se nalazi u sklopu Uršulinskog samostana Sv. Duh u Sv. Duhu, Škofja Loka. Prvi radni tjedan (04.11.) je započeo toplom dobrodošlicom u Centru za slijepe i slabovidne osobe u Škofji Loki. Direktorica i voditeljica zdravstvene njege zaželjele su svima ugodan boravak te podijelile osnovne informacije o ustanovi, njihovoj misiji i ulozi u društvu. Nije bilo moguće skriti oduševljenje ustanovom i zaposlenicima. U centru za slijepe i slabovidne osobe učenici zaista mogu vidjeti kako jedna ustanova svakodnevno živi misiju našeg projekta. Ugodna radna atmosfera, vrhunska oprema i prijateljski pristup svakom stanovniku je nešto čemu naši učenici svjedoče u svakom trenutku svog radnog vremena. Osim što su učenicima omogućili usavršavanje u struci kroz odradu praktične nastave, djelatnici CSS-a su pripremili i zanimljivu radionicu o radu sa slijepim i slabovidnim osobama. Na radionici su se učenici mogli upoznati sa spravama koje im olakšavaju komunikaciju, ali i čuti na koji način najuspješnije pristupiti osobi. Kako je iskustveno učenje najbolji oblik usvajanja novih znanja i vještina, učenici su dobili zadatak da na trenutak "uđu" u kožu slijepih i slabovidnih osoba Tim su zadatkom i sami osjetili život bez osjetila vida i važnost pružanja odgovarajuće pomoći slijepim osobama.

Prvi kulturološki posjet bio je rezerviran za Škofju Loku. Loški grad, kako ga oni nazivaju, najbolje je očuvani srednjovjekovni gradić čija povijest datira iz 13. st. U pratnji vodiča razgledali su povijesnu jezgru grada, vidikovac, dvorac i muzej te starodavnu Žitnicu.

09. studenog 2019. Učenici su u pratnji nastavnice Jadranke Sučević posjetili Lake Bled te su uživali u provedenom danu i stvaranju uspomena.

U ponedjeljak, 11. studenog su se naši učenici uputili u posjet Ljubljani uz pratnju stručnog vodiča. Posjetili su gradske znamenitosti, upoznali se s poviješću mjesta i uživali u šetnji glavnim gradom Slovenije.

15. studenog su naši učenici odradili posljednji dan praktične nastave u Centru za slijepe i slabovidne osobe. Zahvaljujući prekrasnim voditeljima, svim djelatnicima i stanarima kući su otišli puni doživljaja, lijepih uspomena i sa stečenim radnim iskustvom.

Nastavnica Jadranka Sučević je izvijestila kako je iznimno zadovoljna sa realizacijom projekta, osiguranjem putovanja, smještaja, prehrane, stručnih vježbi, kulturoloških posjeta te suradnjom i marljivošću naših učenika.

U Slavonskom Brodu, 20. studenog 2019.

Zapisničar:

Marina Kovačević, mag. med. techn.